

ประกาศเทศบาลตำบลออนใต้

เรื่อง หลักเกณฑ์และวิธีการประเมินผลการปฏิบัติงาน ของพนักงานเทศบาล สังกัด เทศบาลตำบลออนใต้ ประจำปีงบประมาณ พ.ศ. 2565 ครั้งที่ 1 (วันที่ 1 ตุลาคม 2564 - วันที่ 31 มีนาคม 2565)

------------------------------------------------------------------------------------

โดยที่ คณะกรรมการกลางพนักงานเทศบาล ได้กำหนดมาตรฐานทั่วไปเกี่ยวกับหลักเกณฑ์และ วิธีการประเมินผลการปฏิบัติงานของพนักงานเทศบาล พ.ศ. 2558 กำหนดให้ เทศบาลตำบลออนใต้ ประกาศหลักเกณฑ์และวิธีการประเมินผลการปฏิบัติงานให้พนักงานเทศบาล ในสังกัดทราบโดยทั่วกัน ก่อนเริ่ม รอบการประเมินหรือในช่วงรอบการประเมิน

ดังนั้น เทศบาลตำบลออนใต้ จึงประกาศหลักเกณฑ์และวิธีการประเมินผลการปฏิบัติราชการของ พนักงานเทศบาล สำหรับรอบการประเมิน ประจำปีงบประมาณ พ.ศ. 2564 ครั้งที่ 1 (วันที่ 1 ตุลาคม 2563 - วันที่ 31 มีนาคม 2564) ดังนี้

1. การประเมินผลการปฏิบัติงานของพนักงานเทศบาล ให้คำนึงถึงระบบการบริหารผลงาน (Perfomance Management) โดยมีองค์ประกอบการประเมินและสัดส่วนคะแนน แบ่งเป็น 2 ส่วน ได้แก่

1.1 การประเมินผลสัมฤทธิ์ของงาน (ร้อยละ 70) โดยพิจารณาจากองค์ประกอบ ดังนี้

- ปริมาณผลงาน

- คุณภาพของงาน

- ความรวดเร็วหรือตรงต่อเวลา

- ความประหยัดหรือความคุ้มค่าของการใช้ทรัพยากร

1.2 การประเมินพฤติกรรมการปฏิบัติราชการ (สมรรถนะ) (ร้อยละ 30) ประกอบด้วย

- การประเมินสมรรถนะหลัก

- การประเมินสมรรถนะประจำผู้บริหาร (เฉพาะสายบริหาร)

- การประเมินสมรรถนะประจำสายงาน

2. หลักเกณฑ์และวิธีการประเมินผลสัมฤทธิ์ของงาน และพฤติกรรมการปฏิบัติราชการหรือ สมรรถนะ ให้เป็นไปตามหลักการของมาตรฐานทั่วไปที่คณะกรรมการกลางพนักงานเทศบาลกำหนด ได้แก่

2.1 การประเมินผลสัมฤทธิ์ของงาน

- เป็นการจัดทำข้อตกลงระหว่างผู้ประเมินกับผู้รับการประเมิน เกี่ยวกับการมอบหมาย โครงการ/งาน/กิจกรรมในการปฏิบัติราชการ โดยการกำหนดตัวชี้วัดผลการปฏิบัติงาน และค่าเป้าหมาย

2.2 พฤติกรรมการปฏิบัติราชการ (สมรรถนะ) เป็นการระบุจำนวนสมรรถนะที่ใช้ในการ ประเมินผลการปฏิบัติราชการ ประกอบด้วย

- สมรรถนะหลัก ให้ใช้สมรรถนะหลักที่คณะกรรมการกลางพนักงานเทศบาลกำหนด สำหรับพนักงานทุกตำแหน่ง ประกอบด้วย

(1) การมุ่งผลสัมฤทธิ์

(2) การยึดมั่นในความถูกต้องและจริยธรรม

(3) ความเข้าใจในองค์กรและระบบงาน

(4) การบริการเป็นเลิศ

(5) การท างานเป็นทีม

/- สมรรถนะ.........

* 2-

- สมรรถนะประจำผู้บริหาร 4 สมรรถนะ ประกอบด้วย

(1) การเป็นผู้นำในการเปลี่ยนแปลง

(2) ความสามารถในการเป็นผู้นำ

(3) ความสามารถในการพัฒนาคน

(4) การคิดเชิงกลยุทธ์

- สมรรถนะประจำสายงาน 3 สมรรถนะ ให้ใช้สมรรถนะประจำสายงานตาม มาตรฐานกำหนดตำแหน่ง ตามชื่อตำแหน่งในสายงานและระดับตำแหน่ง

3. ระดับผลการประเมิน ในการประเมินผลการปฏิบัติราชการของ เทศบาลตำบลออนใต้ ให้จัด กลุ่มคะแนนผลการประเมิน เป็น 5 ระดับ ได้แก่ ดีเด่น ดีมาก ดี พอใช้ และต้องปรับปรุง โดยมีเกณฑ์ คะแนนแต่ละระดับให้เป็นไปตามที่คณะกรรมการกลางพนักงานเทศบาล กำหนดโดยอนุโลม

ระดับผลการประเมินแต่ละกลุ่มคะแนน แบ่งออกเป็นดังนี้

- ระดับดีเด่น (คะแนนประเมินตั้งแต่ร้อยละ 90 คะแนนขึ้นไป)

- ระดับดีมาก (คะแนนประเมินตั้งแต่ร้อยละ 80 แต่ไม่ถึงร้อยละ 90 คะแนน)

- ระดับดี (คะแนนประเมินตั้งแต่ร้อยละ 70 แต่ไม่ถึงร้อยละ 80 คะแนน)

- ระดับพอใช้ (คะแนนประเมินตั้งแต่ร้อยละ 60 แต่ไม่ถึงร้อยละ 70 คะแนน)

- ระดับต้องปรับปรุง (คะแนนประเมินต่ำกว่าร้อยละ 60 คะแนน)

4. แบบประเมินผลการปฏิบัติงาน ให้นำแบบประเมินผลการปฏิบัติงานของพนักงานส่วนท้องถิ่น ตามที่คณะกรรมการกลางพนักงานเทศบาล กำหนดโดยอนุโลม

ในกรณีที่เป็นการประเมินผลการปฏิบัติงานของพนักงานเทศบาล ที่อยู่ระหว่างทดลองปฏิบัติ หน้าที่ราชการ หรือมีระยะเวลาทดลองปฏิบัติหน้าที่ราชการอยู่ในรอบการประเมินให้ประเมินผลสัมฤทธิ์ของ งานและพฤติกรรมการปฏิบัติราชการ (สมรรถนะ) โดยมีสัดส่วนคะแนนของแต่ละองค์ประกอบร้อยละ 50

ทั้งนี้ ให้มีผลตั้งแต่วันที่ 1 ตุลาคม 2564 ถึงวันที่ 31 มีนาคม 2565

ประกาศ ณ วันที่ 18 เดือน มีนาคม พ.ศ. 2565



(นายสมศักดิ์ วงค์แก้วแปง)

นายกเทศมนตรีตำบลออนใต้